text: Syddanskere lider af stress
  10 marts 2014 kl. 14.44
  Region Syddanmark er det sted i Danmark, hvor flest lider af stress.
  Det viser tal fra den nye sundhedsprofil. 
  Samtidig er tallet siden 2010 steget fra 13 til 15 procent.
  - Det er vi selvfølgelig opmærksomme på, for vi ved, at borgere med stress eksempelvis har højere risiko for at udvikle depression, har øget risiko for hjerte-kar-sygdomme og har sværere ved at kvitte rygning og usund livsstil. Det betyder, at mange oplever en ringere livskvalitet, siger formanden for Psykiatri- og Socialudvalget i Region Syddanmark, Thies Mathiasen (DF).
  Det er regionen ved at gøre noget ved. 
  Der er lavet bl.a. trivselsprojekter på ungdomsuddannelserne, som skal hjælpe unge, der kæmper med stress og dårlig trivsel.
  Desuden har Psykiatrien i Region Syddanmark etableret internetpsykiatrien.dk, der tilbyder borgere med depression behandling over nettet.
  Også via PsykInfo tilbyder psykiatrisygehuset rådgivning.
  Det er især lavtuddannede og folk uden arbejde, der føler sig stressede.
  Internetpsykiatri
  Psykinfo
  